На основу Одлуке Општинског већa Oпштине Смедеревска Паланка о расписивању Јавног позива за учешће домаћинстава у спровођењу мера енергетске санације број 400-886/2021-02/1 од 14. септембра 2021. године и Правилника о суфинансирању мера енергетске санације стамбених зграда, породичних кућа и станова („Међуопштински службени лист Општине Велика Плана и Смедеревска Паланка“ број 23/2021, 33/21), Општинско веће Општине Смедеревска Паланка

Расписује

**ЈАВНИ ПОЗИВ**

**за суфинансирање мера енергетске ефикасности** **на породичним кућама и стамбеним зградама на територији општине Смедеревска Паланка за 2021. годину**

# **I УСЛОВИ ПРИЈАВЕ НА КОНКУРС**

**Право учешћа на конкурсу имају грађани који испуњавају следеће услове:**

1. да је подносилац пријаве власник породичнe кућe или станa на територији општине Смедеревска Паланка (према решењу за порез),
2. да поседује један од следећих доказа за стамбени објекат:
	1. доказ о изградњи објекта пре доношења прописа о изградњи,
	2. грађевинску дозволу добијену кроз редован поступак обезбеђења дозволе,
	3. грађевинску дозволу добијену из поступка легализације или
	4. решење о озакоњењу
	5. доказ да је започет процес легализације или укњижења

**Право учешћа на јавном позиву немају:**

* власници стамбених објеката који су у претходном периоду користили средства Општине за сличне активности и иста оправдали и
* власници стамбених објеката који су у претходне две године после достављања Решења о додели бесповратних средстава за сличне оактивности одустали од спровођења активности.

# **II максимална ВИСИНА СРЕДСТАВА СУФИНАНСИРАЊа:**

# **набавка И уградња прозора и СПОЉНИХ врата са пратећим грађевинским радовима:**

# Б.1. ЗА ГРАЂАНЕ ВЛАСНИКЕ породичнИХ кућА иЛИ становА

- Максимално учешће Општине и Републике Србије је до 50% укупне вредности радова по пријави са ПДВ-ом.

Укупна планирана средства општине Смедеревска Паланка и Министарства за ову меру су 20.000.000,00 динара.

Напомене:

- минималним техничким карактеристике су (U – коефицијент прелаза топлоте): U≤ 1,5 W/m2K за прозоре и балконска врата, U ≤ 1,6 W/m2K за спољна врата

# **III НЕПРИХВАТЉИВИ ТРОШКОВИ**

Трошкови који неће бити финансирани јавним конкурсом су за:

* рефундацију трошкова за већ набављену опрему и извршене услуге (плаћене или испоручене), односно, не прихватају се трошкови радова, набавке материјала и опреме који настану пре првог обиласка Комисије за преглед и оцену поднетих захтева за суфинансирање пројеката енергетске ефикасности.
* Трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.
* Набавка опреме коју подносилац захтева за бесповратна средства сам производи или за услуге које подносилац захтева сам извршава
* Други трошкове који нису у складу са мерама енергетске санације.

# **IVОБАВЕЗНА ДОКУМЕНТАЦИЈА уз ПРИЈАВУ НА ЈАВНИ ПОЗИВ**

**А) За грађане власнике породичних кућа или станова пријава мора да садржи:**

1. потписан и попуњен Пријавни образац (Прилог 1) за суфинасирање мера енергетске ефикасности са стањем грађевинских (фасадних) елемената и грејног система објекта;
2. фотокопију личне карте или очитана лична карта подносиоца захтева;
3. решење о утврђивању пореза на имовину (ради утврђивања површине објекта);
4. један од доказа легалности објекта или доказ да је започет поступак легализације или укњижења за стамбени објекат из Јавног позива за крајње кориснике
5. фотокопију рачуна за утрошену електричну енергију за стамбени објекат за који се конкурише за један од претходних месеци, (минимална потрошња не може бити мања од 30 kWh месечно);
6. предмер и предрачун/ профактура за опрему са уградњом издата од привредног субјекта са листе директних корисника коју је објавила Општина;
7. изјава о броју чланова домаћинства са фотокопијом личне карате или очитана лична карта за сваког пунолетног члана домаћинства ;
8. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

**В) Документација која се даје на увид Комисији приликом обиласка објекта:**

Грађевински пројекат објекта (уколико постоји).

**Г) Документација која се доставља нако потписивања Уговора и завршетка радова:**

Након завршетка радова потребно је да крајњи корисник достави доказ о уплати целокупног сопственог удела у финансирању мере (признаница/рачун) привредном субјекту (извођачу радова).

# **V ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Смедеревске Паланке, [www.smederevskapalanka.rs](http://www.smederevskapalanka.rs), или на пријавници општине и садржи:

* Комплетан текст Јавног позива,
* Прилог 1 - Пријавни образац за суфинасирање мера енергетске ефикасности са стањем грађевинских (фасадних) елемената и грејног система породичних кућа или станова;
* Прилог 2 – Листа фирми/привредних субјеката са које грађани изабирају једну фирму за одговарајућу меру од које морају да прибаве предрачун са ценом и количином опреме и уградњу. Овај предрачун је обавезно поднети уз пријаву.
* Прилог 3 – Правилник о суфинансирању мера енергетске санације стамбених зграда, породичних кућа и станова (пречишћен текст).
* Изјава 1. сагласност о обради личних података ( прибављању решења о утврђивању пореза на имовину, лист непокретности и др.)
* Изјава 2. о претходном не коришћењу средстава подршке Општине
* Изјава 3. о броју чланова домаћинства

# **VI МЕСТО И РОК ДОСТАВЉАЊА ПРИЈАВА**

**Рок за подношење пријава је 21 дана од дана објављивања на званичној интернет страници и огласној табли Општине Смедеревска Паланка,**

**Конкурс је отворен до 08.10.2021. године.**

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ГРАЂАНА И СТАМБЕНИХ ЗАЈЕДНИЦА У СПРОВОЂЕЊУ МЕРА ЕНЕРГЕТСКЕ САНАЦИЈЕ – НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје лично на шалтеру бр. 5, 6 и 7, Општинске управе општине Смедеревска Паланка, или препоручено поштом на адресу:

**Општина Смедеревска Паланка**

**Комисија за преглед и оцену поднетих захтева за суфинансирање мера енергетске санације**

***Ул. Вука Караџића 25, 11420 Смедеревска Паланка,***

**За све додатне информације и обавештења**у вези Јавног позива можете се обратити **на контакт телефон** 026/317-087 локал 121, Иван Јоцковић- председник комисије за преглед и оцену поднетих захтева за суфинансирање мера енергетске санације или на електронску адресу: Е-mail: nabavka@smederevskapalanka.rs

Сва питања и одговори биће објављени на интернет страници града Општине Смедеревска Паланка, линк: [www.smederevskapalanka.rs](http://www.smederevskapalanka.rs)

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање. Неблаговремене и непотпуне пријаве се неће разматрати.**

Пријава ће се сматрати неуредном ако у достављеној писаној форми недостаје било којидокумент из одељка IV. Јавног позива и у том случају решењем ће бити одбачена.

Пријаве са документацијом чија садржина није у складу са Јавним позивом се не оцењујуи решењем ће бити одбијене.

# **VII. КРИТЕРИЈУМИ ЗА ИЗБОР ПРОЈЕКАТА КРАЈЊИХ КОРИСНИКА (ПОРОДИЧНЕ КУЋЕ, СТАНОВИ И СТАМБЕНЕ ЗАЈЕДНИЦЕ)**

Евалуација пријаве подносиоца ће се вршити у складу са Правилником усвојеним од стране општине.

# **VIII. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Општина Смедеревска Паланка ће вршити пренос средстава искључиво директним корисницима (привредним субјектима – фирмама које реализују мере, а након што појединачни крајњи корисник (грађанин) изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије приликом првог изласка.

Крајњи Корисник мора имати уредну документацију које ће доставити надлежној комисији.

Крајњи корисник ће сам сносити трошкове изведених радова који буду већи од износа субвенције наведене у одељку II (максималног износа учешћа ЈЛС).

Контролу извршења уговорених обавеза извршиће Комисија.

Уколико Корисник средстава није средства наменски утрошио, или радови нису изведени у складу са предрачуном који је крајњи корисник поднео приликом пријаве, ЈЛС неће уплатити средства додељена јавним позивом.

Уколико приликом обиласка објекта подносиоца пријаве ради евалуације пријаве у циљу оцене почетног стања објекта и веродостојности података из поднете пријаве се констатује да подаци нису истинити, подносилац ће бити дисквалификован.

Уколико из неког разлога крајњи корисник не може да реализује набавку од одабраног директног корисника, има право да изврши набавку од другог директног корисника са листе и да о томе, пре реализације набавке, обавести Комисију и достави јој нову профактуру/предрачун, с тим да износ не може бити већи од одобреног.

**IX. ОЦЕЊИВАЊЕ, УТВРЂИВАЊЕ ЛИСТЕ И ИЗБОР КРАЈЊИХ КОРИСНИКА**

Оцењивање и рангирање пројеката грађана и стамбених заједница, врши се применом критеријума из члана 26. Правилника.(Прилог 3)

Комисија разматра пријаве и у складу са условима из члана 26. Правилника , утврђује прелиминарну ранг листу крајњих корисника за сваку меру на основу бодовања према критеријумима из члана 26. Правилника.

Листу из става 2. овог одељка Комисија објављује на огласној табли Општине и званичној интернет страници Општине.

Подносиоци пријава имају право увида у поднете пријаве и приложену документацију по утврђивању листе из става 2. овог одељка у року од три дана од дана објављивања листе.

На листу из става 2. овог одељка подносиоци пријава имају право приговора Комисији у року од осам дана од дана њеног објављивања.Приговор се подноси на писарницу ЈЛС.

Комисија је дужна да размотри поднете приговоре на листу из става 2. овог одељка као и да донесе одлуку о приговору, која мора бити образложена, у року од 15 дана од дана његовог пријема и на основу донетих одлука донесе ревидирану прелиминарну листу.

На основу листе из става 6. овог одељка Комисија врши теренски обилазак ради увида у стање стамбених објеката са те листе закључно са редним бројем подносиоца пријаве до којег су обезбеђена укупна средства за субвенционисање.

Уколико је Комисија приликом теренског обиласка из става 7. овог одељка утврдила да је подносилац пријаве дао неистините податке у пријави Комисија га елиминише из ревидиране прелиминарне листе и уместо њега спроводи теренски обилазак првог следећег на листи код кога није вршен теренски обилазак.

Приликом теренског обиласка уз обавезно присуство подносиоца захтева комисија сачињава записник у два примерка, при чему један остаје подносиоцу пријаве, а један задржава Комисија. У записнику Комисија потврђује да ли су мере наведене у предмеру и предрачуну који је грађанин поднео приликом пријаве на јавни позив прихватљиве.

На основу записника из става 9. овог одељка комисија сачињава коначну листу крајњих корисника.

Листу из става 10. овог одељка Комисија објављује на огласној табли Општине и званичној интернет страници Општине.

На листу из става 10. овог одељка подносиоци пријава код којих је извршен теренски обилазак, имају право приговора Комисији у року од осам дана од дана објављивања коначне листе крајњих корисника. Приговор се подноси на писарницу ЈЛС.

Комисија је дужна да одлучи по приговорима из става 10. овог одељка у року од 15 дана од дана пријема приговора и након одлучивања по свим приговорима сачини коначну листу крајњих корисника.

Општинско веће општине Смедеревска Паланка доноси Одлуку о додели бесповратних средстава крајњим корисницима за спровођење мера енергетске санације, на основу чега се закључују уговори.

 ПРЕДСЕДНИК

ОПШТИНСКОГ ВЕЋА

ОПШИНЕ СМЕДЕРЕВСКА ПАЛАНКА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Вучен

ОПШТИНСКО ВЕЋЕ

Број:400-891/2021-02/1

Датум: 15.09.2021. године

Смедеревска Паланка